EFOP-3.9.2-16-2017-00009

Humán kapacitások fejlesztése térségi szemléletben a Tiszakécskei járásban

A Kormány a Partnerségi Megállapodásban célul tűzte ki a közszolgáltatások minőségi fejlesztését és hozzáférhetőségének javítását. A cél elérését a Kormány a kedvezményezett járások besorolásáról szóló 290/2014. (XI. 26.) Korm. rendelet szerint kedvezményezett járásokban érintett települési önkormányzatok, többségi települési önkormányzati befolyással bíró nonprofit szervezetek, a civil szervezetek, a nonprofit szervezetek és a közfinanszírozott egészségügyi és szociális szolgáltatók együttműködésével tervezi. A konzorciumunk ennek az átfogó stratégiai célnak az elérése érdekében alakult meg, és ennek megfelelően bonyolítottuk le a tervezési időszakban a projektünk igényfelmérését, piaci elemzését, célcsoport meghatározását és a megvalósítandó (és elszámolható) tevékenységeket.

A konzorciumi tagok:

* Tiszakécske Város Önkormányzata
* Lakitelek Község Önkormányzata
* Szentkirály Községi Önkormányzat
* Tiszaalpár Községi Önkormányzat
* Tiszaug Község Önkormányzata
* Bács-Kiskun Megyei Önkormányzat
* Grassroots Sport Oktatás-módszertani és Kutatás-fejlesztési Nonprofit Kft.
* Fénykörközösség Kutatási és Fejlesztési Nonprofit Kft.

A projekt megvalósításának megyei térsége Bács-Kiskun Megye. A projektelemek fizikai megvalósítása a konzorciumot alkotó településeken történnek meg.

A konzorciumi együttműködés keretében vállaljuk, hogy:

- projektünk megvalósításával hozzájárulunk a helyi humán közszolgáltatásban dolgozók képzettségi szintjének fejlesztéséhez, versenyképességük javulásához;

- projektünk megvalósításával hozzájárulunk a közoktatásban részt vevő tanulók fejlesztéséhez, a hátrányos helyzetű, kiemelten roma tanulók oktatási esélyteremtéséhez;

A projektünk legfőbb célja a területi különbségek és különösen a településméretből adódó társadalmi hátrányok komplex megközelítéssel történő, a helyi igényeken alapuló csökkentése a humán közszolgáltatások tekintetében, valamint a minőségi közszolgáltatásokhoz való hozzáférés javítása elsősorban a köznevelés, a felsőoktatás, a felnőttoktatás által biztosított informális és nem formális tanulás területén, a helyi tudástőke gyarapítása érdekében.

A projektünk hatásterülete a humán közszolgáltatás fejlesztése.

A projektünk megvalósításával hozzájárulunk a humán közszolgáltatásokban dolgozók képzettségének javításához, ezáltal is fejlesztve az általuk ellátott szolgáltatások minőségét és hatékonyságát. Javítjuk az országosan homogén szolgáltatások átalakítását a kisközösségekre - személyre szabott szolgáltatásokon keresztül -, javítjuk a szegregációt, továbbá célunk a helyi közösségek számára folyamatosan elérhető közszolgáltatások minőségének és tartalmának fejlesztése a jelentkező igények figyelembe vételével.

Közvetett célok a nem állami szervezetek ösztönzése a szolgáltatások bevonásába, az állampolgárok bevonása a szolgáltatások tervezésébe.

A projektünk célcsoportjai:

A konstrukció kiemelt célcsoportjai:

- a hátrányos helyzetű, aktív korú lakosság

- a fiatalkorú lakosság

- a helyi közszolgáltatásban dolgozók, illetve a potenciális alkalmazottak,

- a társadalmi együttélés, felzárkózás, közösségfejlesztés tekintetében célcsoportként jelenik meg adott projekt hatóterületén élő teljes lakosság.

Közvetlen célcsoportjai:

- a konzorciumi településen dolgozó közszolgáltatásban dolgozók és a pályaválasztás, - változtatás előtt álló fiatalok és az aktív korú munkanélküliek, mint potenciális közszolgáltatásban dolgozók

- közép- és általános iskolai tanulók, illetve azon iskoláskorúak, akik nem vesznek részt oktatásban

- óvodások és azon 3 év feletti gyermekek, aki nem járnak óvodába.

Közvetett célcsoportjai

- közszolgáltatásban dolgozók és a potenciális munkavállalók családtagjai

- diákok és óvodások szülei

- a konzorcium települések teljes lakossága.

A projekt tevékenységeit – figyelembe véve a helyzetfelmérést – úgy alakítottuk ki, hogy a beazonosított célcsoport hosszú távon képes legyen a közszolgáltatási feladatok minőségi ellátására. A projektünk fő tevékenységi csoportjai, amelyekbe betervezésre kerültek a programok:

- Az alapszintű humán közszolgáltatásokban dolgozó szakemberek képzése, továbbképzése, tapasztalatcseréje

- A gyermekek/tanulók személyiség és kompetenciafejlesztése

- A HH gyerekek/tanulók/hallgatók közneveléshez/felsőoktatáshoz való hozzáférésének biztosítása, ösztöndíj program kialakítása

- Komplex óvodai szolgáltatásfejlesztés, különös tekintettel a HH gyerekek óvodai neveléshez való hozzáférésének biztosítása

Projektünk a választható tevékenységek közül az alábbiakat érinti:

- A projekt megvalósításához nélkülözhetetlen informatikai, irodatechnikai eszközök és a képzési tevékenységhez kapcsolódó eszközök.

- A projekt megvalósítása szempontjából nélkülözhetetlen kisebb átalakítás, nem építési engedély köteles felújítás.

- Korai iskolaelhagyást megelőző modellprogram kidolgozása és megvalósítás

**Tiszakécske Város Önkormányzata által megvalósított projekt tevékenységek, programok:**

* humán közszolgáltatásában dolgozók szaktudásának, valamint képzettségének-végzettségének felmérése
* humán közszolgáltatásokban dolgozó szakemberek képzése, továbbképzése (pl. szakács, szociális gondozó, szociális asszisztens, takarítás-technológiai képzés, segédkönyvtáros, szupervizor, weblap-szerkesztő)
* kompetenciafejlesztő képzések
* SNI képzések, tudásmegosztó workshopok köznevelési szakembereknek
* iskolai tematikus napok
* óvodai és iskolai családi napok, családi sportnap
* készség- és kompetenciafejlesztő programok, erdei iskola, rendhagyó történelemórák program iskoláskorúak részére
* nyelvvizsgára felkészítő tanfolyamok (angol, német, olasz)
* úszásoktatás óvodáskorúak részére